નવી દિલ્હીઃ સરકારે બુધવારે વિપક્ષના ભારે વિરોધ બાદ પણ બજેટ રજૂ કર્યું. પૂર્વ કેન્દ્રિય મંત્રી અને ઇન્ડિયન યૂનિયન મુસ્લિમ લીગના લોકસભાના સાંસદ ઇ અહેમદનું મંગળવારે રાત્રે હોસ્પિટલમાં નિધન થયું હતું. જેને કારણે વિપક્ષે બજેટ એક દિવસ ટાળવાનું કહ્યું હતું. પરંતુ લોકસભા સ્પીકર અને રાષ્ટ્રપતિએ બજેટની મંજૂરી આપી દેતા નાણાપ્રધાને સંસદમાં બજેટ રજૂ કર્યું હતું. જો કે વિપક્ષના વિરોધની વચ્ચે સરકાર તો બુધવારે જ બજેટ રજૂ કરવા માટે મક્કમ હતી. કારણકે નાણાપ્રધાન અરૂણ જેટલીએ બજેટના એક દિવસ પહેલાં ભાષણમાં કહ્યું હતું કે વસંત પંચમીથી ઉત્તમ દિવસ કોઇ જ ન હોઇ શકે.